Αντώνιος Κασάπης

Ο Αντώνιος Κασάπης ήταν σημαντικός Έλληνας Μακεδονομάχος οπλαρχηγός και πρόκριτος από τα Γιαννιτσά της Μακεδονίας. 

Βιογραφικά στοιχεία
Ο Αντώνιος Κασάπης γεννήθηκε στα τέλη του 19ου αιώνα στα Γιαννιτσά. Υπήρξε πρωτοστάτης της Ελληνικής οργάνωσης κατά την τελική φάση του Μακεδονικού Αγώνα στην πόλη των Γιαννιτσών. Ήταν μέλος της ομάδας των προκρίτων της πόλης που ήταν υπεύθυνη για το οικονομικό κομμάτι του αγώνα. Συγκρότησε την Εθνική Επιτροπή Αμύνης Γιαννιτσών, στην οποία προήδρευε μαζί με τους Χρήστο Διδασκάλου (ταμίας) και τον ιερέα Δημήτριο Οικονόμου (γραμματέα). Ηγήθηκε της ένοπλης πολιτοφυλακής της πόλης και συμμετείχε σε πολλές μάχες με Βούλγαρους κομιτατζήδες. 

Για τη δράση του στοχοποιήθηκε από τη Βουλγαρική πλευρά. Στις 6 Μαρτίου του 1902 κομιτατζήδες δολοφόνησαν βάναυσα την κόρη του Βελίκα Ρώμα, στην οικία της στο Πυλορήγι (Πενταπλάτανος). 

Στις 15 Ιουνίου 1904 ο Αντώνιος Κασάπης δολοφονήθηκε από τους βούλγαρους κομιτατζήδες και διακόπηκε έτσι η δράση του στην περιοχή.Ιωάννης Σ. Κολιόπουλος (επιστημονική επιμέλεια), Αφανείς, γηγενείς Μακεδονομάχοι, Εταιρεία Μακεδονικών Σπουδών, University Studio Press, Θεσσαλονίκη, 2008, σελ. 123

Παραπομπές

Κατηγορία:Μακεδονομάχοι